Vasvár Város Képviselő-testülete

**J e g y z ő k ö n y v**

**Vasvár Város Önkormányzata Képviselő-testülete 2015. szeptember 10-én megtartott üléséről.**

**Rendelet:**

* + 1. Az önkormányzat 2015. évi költségvetéséről szóló 3/2015.(II.27.

önkormányzati rendelet módosításáról

**Határozatok:**

1. Bursa Hungarica Felsőoktatási Önkormányzati Ösztöndíjpályázat 2016. évi fordulójához való csatlakozás
2. A V023 jelű Vasvár ívóvízellátási rendszerre és az S012 jelű Vasvár szennyvízelvezetési- és tisztítási rendszerre vonatkozó gördülő fejlesztési terv elfogadása
3. Vasvár, Szentmihályfalvi u. 2. szám alatti, egészségügyi tevékenység folytatására szolgáló, nem lakás célú helyiség bérleti szerződésének meghosszabbítása
4. Szándéknyilatkozat tétele a Család- és Gyermekjóléti Központ működtetésére
5. Vasvár Város Önkormányzata Integrált Településfejlesztési Stratégiájának elfogadása
6. Vasvár Város Önkormányzata 2015. I. féléves gazdálkodásának elfogadása
7. Vasvár, Szentmihályfalvi u. 4. III/2. szám alatti, 90 m2 alapterületű összkomfortos lakás bérleti szerződésének megszüntetése, illetve költségalapú bérbeadása
8. Németh Dániel Vasvár, Eötvös u. 6/A. fsz. 1. szám alatti lakos részére bérbeszámítás engedélyezése
9. Vasvár, Március 15. tér 6. I/2. szám alatti önkormányzati lakás költségalapon történő bérbeadása Füvesi Anett részére
10. Vasvár, Alkotmány u. 8. III/2. szám alatti önkormányzati lakás bérbeadása festés után
11. Önkormányzati tulajdonban lévő lakásba történő befogadáshoz hozzájárulás (Böröczky Imre)
12. Vasvár, Szentmihályfalvi u. 6. IV/2. szám alatti szociális jellegű önkormányzati lakás költségalapon meghatározott lakássá történő átminősítése
13. Szociális célú tűzifa pályázat benyújtása

**159-168.** 2015. évi helyi támogatási keret elosztása (Zárt ülés keretében tárgyalva, külön jegyzőkönyvben rögzítve.)

**169-170.** Vas Megye Önkormányzata által alapított kitüntetések adományozására javaslattétel (Zárt ülés keretében tárgyalva, külön jegyzőkönyvben rögzítve.)

Vasvár Város Képviselő-testülete

**J e g y z ő k ö n y v**

**Készült** Vasvár Város Önkormányzata Képviselő-testülete 2015. szeptember 10-én megtartott üléséről.

**Az ülés helye:** Városháza nagyterme

**Jelen voltak:** Tóth Balázs polgármester, Sejber Mihály al-

 polgármester,Dr. Fabók Tibor, Unger József,

 Dr. Pataky Pál, Gergye Rezső és Galambos

 István képviselők (7 fő)

**Tanácskozási joggal jelen voltak:**

 Dr. Ódor Ildikó jegyző,

 Kónya Emília és Varga Zoltán osztályvezetők,

 Babos Eszter pályázati ügyintéző,

 Borbás Imréné a Vasvári Szociális és Gyermekjóléti Központ vezetője,

 Simon-Németh Adél a Vasvári Újság felelős szerkesztője.

**Tóth Balázs polgármester** köszöntötte a megjelenteket. Megállapította, hogy a képviselő-testület határozatképes, az ülést megnyitotta. Javasolta a meghívóban szereplő napirend kiegészítését az alábbi témával:

* Előterjesztés a települési önkormányzatok 2015. évi szociális célú tüzelőanyag támogatásához kapcsolódó pályázati kiírásról

Előadó: TÓTH BALÁZS polgármester

Képviselő-testület a kiegészített napirenddel 7 igen szavazattal – ellenszavazat és tartózkodás nélkül - egyhangúlag egyetértett, s az alábbi sorrend szerint jóváhagyta azt:

1. Vasvár Város Önkormányzata Képviselő-testületének …/2015.(….) önkormányzati rendelete az önkormányzat 2015. évi költségvetéséről szóló 3/2015.(II.27.) önkormányzati rendelet módosítására

Előadó: TÓTH BALÁZS polgármester

1. FOLYÓ ÜGYEK:
	1. Előterjesztés a Bursa Hungarica Felsőoktatási Önkormányzati Ösztöndíjpályázat 2016. évi fordulójához való csatlakozáshoz

Előadó: TÓTH BALÁZS polgármester

* 1. Előterjesztés a V023 jelű Vasvár ívóvízellátási rendszerre és az S012 jelű Vasvár szennyvízelvezetési- és tisztítási rendszerre vonatkozó gördülő fejlesztési terv elfogadására

Előadó: TÓTH BALÁZS polgármester

* 1. Előterjesztés a Vasvár, Szentmihályfalvi u. 2. szám alatti, egészségügyi tevékenység folytatására szolgáló, nem lakás célú helyiség bérleti szerződésének meghosszabbítására

Előadó: Dr. ÓDOR ILDIKÓ jegyző

* 1. Előterjesztés szándéknyilatkozat tételére a 2016. január 1-től a Család- és Gyermekjóléti Központ működtetésére

Előadó: TÓTH BALÁZS polgármester

* 1. Vasvár Város Önkormányzata Integrált Településfejlesztési Stratégiájának elfogadása

Előadó: TÓTH BALÁZS polgármester

* 1. Tájékoztató Vasvár Város Önkormányzata 2015. I. féléves gazdálkodásáról

Előadó: TÓTH BALÁZS polgármester

* 1. Előterjesztés a Vasvár, Szentmihályfalvi u. 4. III/2. szám alatti, 90 m2 alapterületű összkomfortos lakás bérleti szerződésének megszüntetésére, illetve bérbeadására

Előadó: Dr. ÓDOR ILDIKÓ jegyző

* 1. Előterjesztés Németh Dániel Vasvár,Eötvös u. 6/A. fsz. 1. szám alatti lakos bérbeszámítási kérelmére

Előadó: Dr. ÓDOR ILDIKÓ jegyző

* 1. Előterjesztés a Vasvár, Március 15. tér 6. I/2. szám alatti önkormányzati lakás költségalapon történő bérbeadására

Előadó: Dr. ÓDOR ILDIKÓ jegyző

* 1. Előterjesztés a Vasvár, Alkotmány u. 8. III/2. szám alatti önkormányzati lakás költségalapon történő bérbeadására

Előadó: Dr. ÓDOR ILDIKÓ jegyző

* 1. Előterjesztés önkormányzati tulajdonban lévő lakásba történő befogadás iránti kérelemhez

Előadó: Dr. ÓDOR ILDIKÓ jegyző

* 1. Előterjesztés a Vasvár, Szentmihályfalvi u. 6. IV/2. szám alatti szociális jellegű önkormányzati lakás költségalapon meghatározott lakássá történő átminősítésére

Előadó: Dr. ÓDOR ILDIKÓ jegyző

* 1. Előterjesztés a települési önkormányzatok 2015. évi szociális célú tüzelőanyag támogatásához kapcsolódó pályázati kiírásról

Előadó: TÓTH BALÁZS polgármester

* 1. Előterjesztés a 2015. évi helyi támogatás elosztására

Előadó: TÓTH BALÁZS polgármester

* 1. Előterjesztés Vas Megye Önkormányzata által alapított kitüntetések adományozásához

Előadó: TÓTH BALÁZS polgármester

**NAPIREND ELŐTT:**

**Beszámoló a képviselő-testület lejárt határidejű határozatainak végrehajtásáról, a legutóbbi képviselő-testületi ülés óta történt fontosabb intézkedésekről, eseményekről, valamint az átruházott hatáskörben hozott döntésekről**

**Tóth Balázs polgármester** szóbeli kiegészítést fűzött az írásos anyaghoz. Elmondta, hogy államtitkár út hathatós segítségének köszönhetően a város 45 mFt támogatást kapott az államtól a termálvíz projekt plusz kiadásainak kompenzálására.

**Sejber Mihály alpolgármester** tájékoztatta a képviselő-testületet, hogy a Vas Megyei Értéktár Bizottság múlt vasárnap Sárváron rendezte meg az Érték Napot, ahol bemutatásra került a Vas Megyei Értéktárba bekerült értékeket bemutató könyv. A rendezvény narrátora a vasvári származású Merklin Ferenc volt, a műsorban pedig fellépett a vasvári Karak Zenekar is. Legtöbb értéke (6) Kőszeg városnak van. Szombathelynek és Vasvárnak 5-5, Gencsapátinak 4, a többi településnek ennél kevesebb.

**Tóth Balázs polgármester** megköszönte a Helyi Értéktár Bizottság eredményes munkáját, azt, hogy eredményesen tudták képviselni Vasvár értékeit megyei szinten.

**Dr. Fabók Tibor képviselő** a HUKE Kft-vel történt egyeztetésről érdeklődött, valamint az utak felújításáról.

**Tóth Balázs polgármester** válaszolt: Elmondta, hogy a HUKE Kft telephely-fejlesztésre kíván pályázni. Az utak felújításával kapcsolatban elmondta, hogy a Közútkezelőnek maradtak forrásai. V. Németh Zsolt államtitkár úr hathatós közreműködésének köszönhetően búcsú után elkezdődik és heteken belül, október közepéig befejeződik az Alkotmány utca körháztól lekanyarodva a 74-es számú főútig terjedő szakaszának mart aszfalttal való zárása, valamint a Kossuth Lajos és a Táncsics Mihály utcák új aszfalttal való ellátása.

**Dr. Pataky Pál tanácsnok** a két „Békevárosok útja” elnevezésű Európai Uniós pályázat közti különbségre kérdezett rá.

**Babos Eszter pályázati ügyintéző** válaszolt: Az egyik pályázat az Európai Bizottsághoz került közvetlenül benyújtásra, a másik pedig határmenti együttműködést elősegítő projekt. A támogatási intenzitás azonos. Az első pályázat összességében kisebb költségvetésű, mint a második. Önkormányzatunk önereje mindkettőnél egyforma, 9000 euró.

**Tóth Balázs polgármester** több kérdés, hozzászólás nem lévén a szóban kiegészített beszámolót elfogadásra ajánlotta.

Képviselő-testület a beszámolót 7 igen szavazattal – ellenszavazat és tartózkodás nélkül - egyhangúlag elfogadta.

**I. napirendi pont:**

**Vasvár Város Önkormányzata Képviselő-testületének …/2015.(….) önkormányzati rendelete az önkormányzat 2015. évi költségvetéséről szóló 3/2015.(II.27.) önkormányzati rendelet módosítására**

**Tóth Balázs polgármester** kiemelte, a költségvetés módosítását az év során beérkezett állami támogatások korrekciója, a közfoglalkoztatás, valamint az egyes pályázati támogatásokkal kapcsolatos kiadási és bevételi tételek költségvetésen való átvezetése teszi szükségessé.

**Galambos István tanácsnok** elmondta, hogy a Pénzügyi, Városfejlesztési és Környezetvédelmi Bizottság a rendelet-tervezetet elfogadásra ajánlja a képviselő-testületnek.

**Dr. Pataky Pál tanácsnok** megkérdezte, hogy a működési bevételeknél mi okozta 31 mFt-os emelkedést (rendelet-tervezet 1. számú melléklet).

**Kónya Emília pénzügyi osztályvezető** válaszolt: Ami a jelentős emelkedést okozta az a beruházások fordított ÁFÁ-ja.

**Tóth Balázs polgármester** több kérdés, hozzászólás nem lévén elfogadásra ajánlotta a rendelet-tervezetet.

Képviselő-testület a rendelet-tervezetet 7 igen szavazattal – ellenszavazat és tartózkodás nélkül - egyhangúlag elfogadta, majd megalkotta a következő rendeletet:

**VASVÁR VÁROS ÖNKORMÁNYZATA**

**KÉPVISELŐ-TESTÜLETÉNEK**

**11/2015.(IX.11.)**

**önkormányzati rendelete**

**az önkormányzat 2015. évi költségvetéséről szóló 3/2015.(II.27.)**

**önkormányzati rendelet módosításáról**

Az elfogadott rendelet a jegyzőkönyvhöz csatolva.

**II. napirendi pont:**

**FOLYÓ ÜGYEK:**

**1./ Előterjesztés a Bursa Hungarica Felsőoktatási Önkormányzati Ösztöndíjpályázat 2016. évi fordulójához való csatlakozáshoz**

**Tóth Balázs polgármester** elmondta, hogy 800 eFt lett tervezve erre a célra a költségvetésbe. Javasolta csatlakozzanak a pályázati kiíráshoz.

**Dr. Pataky Pál tanácsnok** a Humán Erőforrás Bizottság részéről elfogadásra ajánlotta a csatlakozásról szóló határozati javaslatot.

A bizottsági ülésen felvetődött, ezért indítványozta a határozati javaslat 4./ pontjából az egy főnek adható 5 eFt ösztöndíjra vonatkozóan a „maximum” szó törlését.

Ebben az esetben a bizottság tudna élni esetlegesen azzal a lehetőséggel, mint tavaly, amikor kevés volt a pályázó, hogy a szociálisan legrászorultabbaknak 5 eFt/hó összegű ösztöndíjnál magasabbat állapíthatna meg, s így a 800 eFt keretösszeg teljes egészében felosztást nyerhet.

**Galambos István tanácsnok** elmondta, hogy a Pénzügyi, Városfejlesztési és Környezetvédelmi Bizottság is úgy ítélte meg, hogy csatlakozni kell az ösztöndíj pályázathoz, támogatták a határozati javaslatot.

**Tóth Balázs polgármester** több kérdés, hozzászólás nem lévén szavazásra tette fel a Bursa Hungarica Felsőoktatási Önkormányzati Ösztöndíjpályázat 2016. évi fordulójához való csatlakozásról szóló határozati javaslatot tanácsnok úr módosító javaslatával, a határozati javaslat 4./ pontjából a „maximum” szó törlésével.

Képviselő-testület a módosított határozati javaslattal 7 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**146/2015.(IX.10.) számú képviselő-testületi határozat:**

1./ Vasvár Város Önkormányzata Képviselő-testülete **csatlakozik** a hátrányos helyzetű, szociálisan rászoruló felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjpályázat 2016. évi fordulójához.

A Bursa Hungarica Felsőoktatási Önkormányzati Ösztöndíjpályázat 2016. évi fordulójának általános szerződési feltételeit elfogadja, és kötelezettséget vállal arra, hogy a pályázatok kiírása, elbírálása és folyósítása során maradéktalanul az Általános Szerződési Feltételekben foglaltaknak megfelelően jár el.

2./ Az önkormányzati támogatás elnyerésére **„A” típusú és „B” típusú pályázatot ír ki** **a mellékletnek megfelelően.**

3./ A támogatás fedezetéül 2016. évi költségvetésének szociális keretéből **800.000,-Ft-ot különít el.**

„B” típusú nyertes pályázó esetén a képviselő-testület 2016-ban, 2017-ben, 2018-ban és 2019-ben ezen évek költségvetésének szociális keretéből fedezi a támogatást.

4./ A felosztható 800.000,-Ft keretösszegből 2016. évben, az „A” és „B” típusú pályázók közül a szociálisan rászorult, felsőoktatásban már résztvevő, illetve felsőoktatási intézménybe jelentkezni kívánó fiatalok tanulmányait támogatja **havi 5.000,-Ft összeggel**.

**A beérkező pályázatokat a Humán Erőforrás Bizottság bírálja el.**

A pályázók közül a szociálisan legrászorultabbakat a következő fő szempontok pályázónkénti együttes vizsgálata alapján választja ki:

* pályázó árva vagy félárva,
* pályázó szülei elváltak, különváltak,
* eltartó, szülő munkanélküli vagy öregségi nyugdíjban részesül, illetve tartósan

beteg, rokkant,

* a családban élő eltartottak száma,
* kollégiumi ellátásban részesül-e,
* közös háztartásban élők egy főre jutó havi nettó jövedelmének összege.

Indokolt esetben – további információszerzés céljából – a pályázó vagyoni helyzetének vizsgálatára környezettanulmány is végezhető.

**Felelős: 1-3./ pontokra:** Csatlakozásról szóló nyilatkozat továbbítására, a pályázatok közzétételére, keretösszeg 2016. évi költségvetésbe való betervezésére: Dr. ÓDOR ILDIKÓ jegyző

 **4./ pontra:** pályázatok elbírálására: Vasvár Város Képviselő-testülete Humán Erőforrás Bizottsága

**Határidő: 1./ pontra:** csatlakozási nyilatkozat továbbítására: 2015. október 1.

 **2./ pontra:** pályázatok közzététele a város honlapján, a Vasvári Újságban és a hirdetőtáblákon történik.

 **3./ pontra:** 2016, 2017, 2018. és 2019. évi költségvetések tervezése

 **4./ pontra:** 2015. december 7.

**2./ Előterjesztés a V023 jelű Vasvár ívóvízellátási rendszerre és az S012 jelű Vasvár szennyvízelvezetési- és tisztítási rendszerre vonatkozó gördülő fejlesztési terv elfogadására**

**Galambos István tanácsnok** elmondta, hogy a Pénzügyi, Városfejlesztési és Környezetvédelmi Bizottság a gördülő fejlesztési tervvel egyetértett.

**Tóth Balázs polgármester** kérdés, hozzászólás nem lévén szavazásra tette fel az előterjesztésben szereplő határozati javaslatot.

Képviselő-testület a határozati javaslattal 7 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**147/2015.(IX.10.) számú képviselő-testületi határozat:**

Vasvár Város Önkormányzata Képviselő-testülete elfogadja a VASIVÍZ Zrt. által tervezett vasvári V023 jelű ívóvízellátási rendszer és S012 jelű szennyvízelvezetési- és tisztítási rendszerek 15 éves gördülő fejlesztési tervét. Az elfogadott terv a jegyzőkönyv 1. számú mellékletét képezi.

Vasvár Város Önkormányzata Képviselő-testülete felhatalmazza Tóth Balázs polgármestert, hogy a víziközmű-szolgáltatásról szóló 2011. évi CCIX. törvény alapján készült gördülő fejlesztési terv összeállításával és a Magyar Energetikai és Közmű-szabályozási Hivatalhoz történő benyújtására, valamint a hatósági eljárásban való képviseletre vonatkozó megállapodást aláírja a VASIVÍZ Zrt-vel.

**Felelős:** Tóth Balázs polgármester

**Határidő:** 2015. szeptember 11.

**3./ Előterjesztés a Vasvár, Szentmihályfalvi u. 2. szám alatti, egészségügyi tevékenység folytatására szolgáló, nem lakás célú helyiség bérleti szerződésének meghosszabbítására**

**Galambos István tanácsnok** elmondta, hogy a Pénzügyi, Városfejlesztési és Környezetvédelmi Bizottság javasolja a képviselő-testületnek, hogy a Vasvár, Szentmihályfalvi u. 2. I. emeleten lévő, önkormányzati tulajdonú, 20 m2 alapterületű, nem lakás célú, egészségügyi célra fenntartott helyiség bérlőjével, Papp Andrea Vasvár, Petőfi S. u. 8. II./8. szám alatti lakossal, a bérleti díj változatlanul hagyása mellett a bérleti szerződést 2015. december 31-ig hosszabbítsa meg.

**Tóth Balázs polgármester** kérdés, hozzászólás nem lévén szavazásra tette fel a pénzügyi bizottság javaslatát.

Képviselő-testület a pénzügyi bizottság javaslatával 7 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**148/2015.(IX.10.) számú képviselő-testületi határozat:**

Vasvár Város Önkormányzata Képviselő-testülete „A lakások és helyiségek bérletére vonatkozó egyes szabályokról” szóló 7/2012.(IV.01.) önkormányzati rendelet 28.§-a alapján a Vasvár, Szentmihályfalvi u. 2. I. emeleten lévő, önkormányzati tulajdonú, 20 m2 alapterületű, nem lakás célú, egészségügyi célra fenntartott helyiség bérlőjével, Papp Andrea Vasvár, Petőfi S. u. 8. II./8. szám alatti lakossal, a bérleti díj változatlanul hagyása mellett a bérleti szerződést 2015. december 31-ig meghosszabbítja, a jelenleg érvényben lévő bérleti szerződésben foglalt egyéb feltételek, valamint a hatályos jogszabályok szerint.

 Felhatalmazza a polgármestert, hogy a bérleti szerződésmódosítást kösse meg.

Felelős: Tóth Balázs polgármester

Határidő: szerződésmódosításra 2015. szeptember 1.

**4./ Előterjesztés szándéknyilatkozat tételére a 2016. január 1-től a Család- és Gyermekjóléti Központ működtetésére**

**Tóth Balázs polgármester** szóbeli kiegészítésében rámutatott: Jogszabályi kötelezettségnek kell eleget tenni. 2016. január 1-től család- és gyermekjóléti központot kell működtetni a járásszékhelyű városi települések önkormányzatainak. Megjegyezte, hogy a részletek még nem ismertek, ugyanis a végrehajtási rendeletet még nem adták ki.

Eddig a Vasvári Szociális és Gyermekjóléti Központ látta el ezt a feladatot kistérségi szinten. A javaslat az, hogy jövő év elejétől az eddigivel megegyezően, a család- és gyermekjóléti központ, valamint a család- és gyermekjóléti szolgálat működtetési feladatait a Vasi Hegyhát Önkormányzati Társulás intézményének család- és gyermekjóléti központ, valamint család- és gyermekjóléti szolgálat intézményegysége keretében lássák el.

**Dr. Pataky Pál tanácsnok** elmondta, hogy a Humán Erőforrás Bizottság ülésén jelen volt Borbás Imréné, a Vasvári Szociális és Gyermekjóléti Központ vezetője, aki válaszolt az elhangzott kérdésekre. A bizottság véleménye az volt, hogy az eddig jól bevált rendszer szerint 2016. január 1. után is a Vasvári Szociális és Gyermekjóléti Központ intézményegységei keretében kell ellátni a család- és gyermekjóléti központ, valamint a család- és gyermekjóléti szolgálat feladatait. A törvény adta lehetőségek közül ez a legjobb megoldás.

**Tóth Balázs polgármester** kérdés, hozzászólás nem lévén szavazásra tette fel az előterjesztésben szereplő határozati javaslatot.

Képviselő-testület a határozati javaslattal 7 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**149/2015.(IX.10.) számú képviselő-testületi határozat:**

Vasvár Város Önkormányzata Képviselő-testülete a szociális igazgatásról és szociális ellátásokról szóló 1993. évi III. törvény 136. § (9) bekezdése és a gyermekek védelméről és a gyámügyi igazgatásról szóló 1997. évi XXXI. törvény 174. § (5) bekezdése alapján felülvizsgálta a családsegítés, illetve a gyermekjóléti szolgáltatási feladatok ellátásának módját és egyetért azzal, hogy 2016. január 1-től a család- és gyermekjóléti szolgálat, valamint a család- és gyermekjóléti központ szolgáltatási feladatait a Vasi Hegyhát Önkormányzati Társulás intézménye útján lássa el.

Felelős: TÓTH BALÁZS polgármester

Határidő: azonnal

**5./ Vasvár Város Önkormányzata Integrált Településfejlesztési Stratégiájának elfogadása**

**Tóth Balázs polgármester** részletesen ismertette Vasvár Város Önkormányzata Integrált Településfejlesztési Stratégiáját.

**Galambos István tanácsnok** elmondta, hogy a Pénzügyi, Városfejlesztési és Környezetvédelmi Bizottság elfogadásra ajánlja a képviselő-testületnek Vasvár Város Önkormányzata Integrált Településfejlesztési Stratégiáját.

**Tóth Balázs polgármester** kérdés, hozzászólás nem lévén szavazásra bocsátotta az előterjesztésben szereplő határozati javaslatot.

Képviselő-testület a határozati javaslattal 7 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**150/2015.(IX.10.) számú képviselő-testületi határozat:**

Vasvár Város Önkormányzata képviselő-testülete „a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről” szóló 314/2012. (XI. 8.) Korm. rendelet 31. §-ának (3) bekezdésére hivatkozással elfogadja Vasvár Város Integrált Településfejlesztési Stratégiáját (melybe a véleményezési eljárás során beérkezett vélemények beépítésre kerültek), mely a jegyzőkönyv 2. számú mellékletét képezi.

Felkéri Vasvár Város Polgármesterét, hogy az Integrált Településfejlesztési Stratégia közzétételéről és az érintettek részére történő megküldéséről a Korm. rendelet 31. §-ának (4) bekezdésében foglaltak szerint intézkedjen.

Felelős: TÓTH BALÁZS polgármester

Határidő: azonnal

**6./ Tájékoztató Vasvár Város Önkormányzata 2015. I. féléves gazdálkodásáról**

**Tóth Balázs polgármester** elmondta, hogy a tájékoztatót nem kell kötelező jelleggel tárgyalnia a képviselő-testületnek, de mégis jó, ha képben van a képviselő-testület, látja hogyan áll a költségvetés teljesítése. Összességében az I. félév bevételei és kiadásai időarányosan teljesültek. A beruházásoknál viszont nem időarányos a teljesítés, mivel a számlák a második félévre csúsztak át.

**Galambos István tanácsnok** elmondta, hogy a Pénzügyi, Városfejlesztési és Környezetvédelmi Bizottság az I. féléves tájékoztatót elfogadásra ajánlja a képviselő-testületnek. Kérik, hogy a jövőben is készüljön ilyen .

**Dr. Pataky Pál tanácsnok** az Egészségház költségvetésének állása felől érdeklődött.

**Tóth Balázs polgármester** elmondta, hogy az első félévben 10 mFt volt a hiány. A második félévben ennél többre lehet számítani, mivel az év második felében több műszervásárlás is volt.

**Kónya Emília pénzügyi osztályvezető** a választ kiegészítendő elmondta, hogy az Egészségház hiányát az is növeli, hogy a szakrendelések a tervezettnél később indultak be, így a tervezettnél kevesebb bevételt hoztak.

**Tóth Balázs polgármester** több kérdés, hozzászólás nem lévén elfogadásra ajánlotta Vasvár Város Önkormányzata 2015. I. féléves gazdálkodásáról szóló tájékoztatót.

Képviselő-testület a tájékoztatót 7 igen szavazattal – ellenszavazat és tartózkodás nélkül - egyhangúlag elfogadta, majd meghozta a következő határozatot:

**151/2015.(IX.10.) számú képviselő-testületi határozat:**

Vasvár Város Önkormányzatának Képviselő-testülete az önkormányzat 2015. I. félévi gazdálkodásáról szóló beszámolót a jegyzőkönyv 3. számú mellékletét képező szöveges értékelésben, valamint „Vasvár Város Önkormányzat 2015. évi költségvetésének alakulása 2015. I. félév végén” című kimutatásban foglaltakkal megegyező tartalommal elfogadja.

**Határidő:** 2015. szeptember 15.

 **Felelős**: Tóth Balázs polgármester

**7./ Előterjesztés a Vasvár, Szentmihályfalvi u. 4. III/2. szám alatti, 90 m2 alapterületű összkomfortos lakás bérleti szerződésének megszüntetésére, illetve bérbeadására**

**Dr. Pataky Pál tanácsnok** elmondta, hogy a Humán Erőforrás Bizottság egyetértett a lakásbérleti szerződés megszüntetésével, illetve a lakás költségalapon történő újabb bérbeadásával a határozati javaslatnak megfelelően. Javasolja továbbá a bizottság, hogy Sohár Rita bérlő részére a szeptember havi lakbér megfizetésétől tekintsen el a képviselő-testület, mivel a bérlő augusztus hónapban kiköltözött a lakásból.

**Tóth Balázs polgármester** kérdés, hozzászólás nem lévén szavazásra tette fel az előterjesztésben található határozati javaslatot a szeptember havi lakbér elengedésére tett javaslattal együtt.

Képviselő-testület a kiegészített határozati javaslattal 7 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**152/2015.(IX.10.) számú képviselő-testületi határozat:**

I. Vasvár Város Önkormányzata Képviselő-testülete a lakások és helyiségek bérletére, valamint elidegenítésükre vonatkozó egyes szabályokról szóló 1993. évi LXXVIII. tv. 23.§ (1) bekezdés a) pontja alapján **Sohár Rita** Vasvár, Szentmihályfalvi u. 4. III/2. szám alatti (1220/A/17 hrsz.) lakásukra, határozott időre kötött lakásbérleti szerződésüket közös megegyezéssel, 2015. szeptember 30. napjával megszünteti.

Felhívja a bérlő figyelmét, hogy a lakást a lakások és helyiségek bérletére vonatkozó egyes szabályokról szóló 7/2012.(IV.01.) önkormányzati rendeletben meghatározottaknak megfelelően, rendeltetésszerű használatra alkalmas állapotban kell visszaadni.

Vasvár Város Önkormányzata Képviselő-testülete a szeptember havi lakbér megfizetésétől eltekint, mivel a bérlő augusztus hónapban kiköltözött a lakásból.

II. Vasvár Város Önkormányzata Képviselő-testülete a lakások és helyiségek bérletére vonatkozó egyes szabályokról szóló 7/2012. (IV.01.) önkormányzati rendelet 2.§ (1) bek. c) pontja és 8. §-a alapján a Vasvár, Szentmihályfalvi u. 4. III/2. alatti (1220/A/17 hrsz.) önkormányzati tulajdonú 90 m2 alapterületű, 3 szoba, összkomfortos lakást költségalapon meghatározott -nem pályázati támogatással épült- lakbérű lakásként adja bérbe.

A bérleti díj: 40.950,-Ft/hó. Az óvadék összege 163.800,- Ft, melyet a bérleti szerződés megkötésekor kell befizetni. A bérleti jogviszony időtartama legfeljebb 5 év.

Felelős: Tóth Balázs polgármester

Határidő: 2015. október 1.

**8./ Előterjesztés Németh Dániel Vasvár,Eötvös u. 6/A. fsz. 1. szám alatti lakos bérbeszámítási kérelmére**

**Dr. Pataky Pál tanácsnok** elmondta, hogy a Humán Erőforrás Bizottság támogatta a bérbeszámítás biztosítását, mivel Németh Dániel nemcsak saját ízlésére akarja formálni a lakást, hanem szükséges és halaszthatatlan felújítási munkákat szeretne ott elvégeztetni. A bizottság nevében elfogadásra ajánlotta a bérbeszámítás engedélyezéséről szóló „B” határozati javaslatot 100.000,-Ft összeggel.

**Tóth Balázs polgármester** kérdés, hozzászólás nem lévén szavazásra tette fel a Humán Erőforrás Bizottság javaslatára a „B” határozati javaslatot 100.000,-Ft összeggel.

Képviselő-testület a 100.000,-Ft-tal kiegészített „B” határozati javaslattal 7 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**153/2015.(IX.10.) számú képviselő-testületi határozat:**

Vasvár Város Önkormányzata Képviselő-testülete Németh Dániel Vasvár, Eötvös u. 6/A. fsz. 1. szám alatti lakos, bérlő által a lakásban elvégzett munkálatok miatt a bérlő részére bérbeszámítást engedélyez. Ehhez be kell csatolni a bérlő által bekért árajánlatokat, melyből a kivitelezőt kiválasztotta. Biztosítani kell a bérbeszámítással megvalósuló munka önkormányzati ellenőrzését, a munka elvégzéséről előzetesen értesíteni kell a bérbeadót. Az elvégzett munkáról a számlát a bérlőnek a munka elvégzését követő 30 napon belül be kell mutatnia Vasvár Város Önkormányzatához.

Az önkormányzat által megítélt bérbeszámítás összege csak a munka elkészülte és a bérlő által teljes egészében kifizetett számla után kerülhet havonta érvényesítésre, bérbeszámítás formájában a havi lakbér erejéig. A bérbeszámítás összege bruttó: 100.000,-Ft.

A képviselő testület felhatalmazza a polgármestert, hogy a nevezett személlyel e határozatban foglaltak szerint a bérbeszámítási megállapodást 15 napon belül kösse meg.

Felelős: Tóth Balázs polgármester

Határidő: 2015. október 1.

**9./ Előterjesztés a Vasvár, Március 15. tér 6. I/2. szám alatti önkormányzati lakás költségalapon történő bérbeadására**

**Dr. Pataky Pál tanácsnok** elmondta, hogy a Humán Erőforrás Bizottság hétfői ülésén úgy határozott hosszas mérlegelés után, hogy a lakást első helyen Kiss Tamás és Tőke Mirtill Vasvár, Március 15. tér 5. szám alatti lakosoknak javasolja bérbe adni határozott időre, egy évre. Amennyiben Kiss Tamás és Tőke Mirtill a lakást nem fogadja el, úgy második helyen Csejtei Erzsébet Ilona Vasvár, Táncsics M.u.11. szám alatti lakost javasolja bérlőnek szintén határozott időre, 1 évre. A hétfői ülést követően olyan információ jutott a birtokába, amely szerint Kiss Tamás és Tőke Mirtill lakásgondja megoldódott Csehimindszenten. Ezért helyette féltestvérének, Füvesi Anettnek javasolta bérbe adni a lakást. Füvesi Anett két gyermekével albérletben lakik Alsóújlakon, ahol lakhatása bizonytalan. Füvesi Anett a lakásba való beköltözés esetén édesanyja anyagi segítségére is számíthat, így biztosítottnak látszik a lakás tartozásmentes fenntartása.

Ezen új információ birtokában javasolta a képviselő-testületnek, hogy a lakást első helyen Füvesi Anett Alsóújlak, Csurgó u. 31. szám alatti lakosnak adja bérbe határozott időre, egy évre. Amennyiben Füvesi Anett a lakást nem fogadja el, úgy második helyen Csejtei Erzsébet Ilona Vasvár, Táncsics M.u.11. szám alatti lakost jelöljék ki bérlőnek szintén határozott időre, 1 évre.

**Tóth Balázs polgármester** kérdés, hozzászólás nem lévén szavazásra tette fel tanácsnok úr módosító javaslatát.

Képviselő-testület a módosító javaslattal 7 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**154/2015.(IX.10.) számú képviselő-testületi határozat:**

Vasvár Város Önkormányzata Képviselő-testület a lakások és helyiségek bérletére vonatkozó egyes szabályokról szóló 7/2012.(IV.01.) önkormányzati rendelet 8.§-ának rendelkezései alapján a Vasvár, Március 15. tér 6. I/2. szám alatti, 531/A/7 hrsz-ú, 1 szoba, komfortos, 41 m2 alapterületű, önkormányzati tulajdonban lévő – nem pályázati támogatással épült - költségalapú bérlakást

**FÜVESI ANETT**

**Alsóújlak, Csurgó u. 31.**

szám alatti lakosnak határozott időre, **egy évre** bérbe adja.

A lakás jelenlegi bérleti díja: 380,-Ft/m2/hó (1**5.580,-Ft/hó**). A bérleti szerződés megkötésekor fizetendő óvadék összege: **62.320,-Ft.** Az előzőekben hivatkozott önkormányzati rendelet 24. § (4) bek. értelmében a lakbérek mértékét a képviselő-testület évente felülvizsgálja és megváltoztathatja.

A bérbeadó megkeresi polgármestert, hogy nevezett személlyel a bérleti szerződést 15 napon belül kösse meg.

Amennyiben Füvesi Anett a lakást nem fogadja el, úgy Csejtei Erzsébet Ilona Vasvár, Táncsics M.u.11. szám alatti lakosnak adja azt bérbe határozott időre, 1 évre

Felelős: Tóth Balázs polgármester

Határidő: 2015. október 1.

**10./ Előterjesztés a Vasvár, Alkotmány u. 8. III/2. szám alatti önkormányzati lakás költségalapon történő bérbeadására**

**Dr. Pataky Pál tanácsnok** elmondta, hogy a Humán Erőforrás Bizottság a lakást annak kifestését követően javasolja bérbe adni.

**Tóth Balázs polgármester** kérdés, hozzászólás nem lévén szavazásra tette fel a bizottság javaslatát.

Képviselő-testület a bizottsági javaslattal 7 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**155/2015.(IX.10.) számú képviselő-testületi határozat:**

Vasvár Város Önkormányzata Képviselő-testülete a Vasvár, Alkotmány u. 8. III/2. szám alatti, 380/A/23 hrsz-ú, 1+2 félszoba, összkomfortos, 64 m2 alapterületű, önkormányzati tulajdonban lévő – nem pályázati támogatással épült - költségalapú bérlakást annak kifestését követően kívánja bérbe adni.

Felelős: Tóth Balázs polgármester

Határidő: 2015. október 1.

**11./ Előterjesztés önkormányzati tulajdonban lévő lakásba történő befogadás iránti kérelemhez**

**Dr. Pataky Pál tanácsnok** elmondta, hogy a Humán Erőforrás Bizottság a befogadást támogató „A” határozati javaslatot támogatta.

**Tóth Balázs polgármester** kérdés, hozzászólás nem lévén szavazásra tette fel az „A” határozati javaslatot.

Képviselő-testület az „A” határozati javaslattal 7 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**156/2015.(IX.10.) számú képviselő-testületi határozat:**

Vasvár Város Önkormányzata Képviselő-testülete, mint bérbeadó, a lakások és helyiségek bérletére, valamint az elidegenítésükre vonatkozó egyes szabályokról szóló 1993.évi LXXVIII. törvény 21.§ (6) bekezdése, valamint a lakások és helyiségek bérletére vonatkozó szabályokról szóló 7/2012.(IV.01.) önkormányzati rendelet 12.§ (1) és (3) bekezdése alapján **hozzájárul** ahhoz, hogy Böröczky Imre a Vasvár, Németh A. u. 3. fsz. 2. szám alatti önkormányzati tulajdonban lévő lakásába párját, Kassai Tibor Csabáné (születési név: Kőműves Éva; szül. hely, idő: Szombathely, 1972.02.27.; anyja neve: Fürdős Anna, lakcíme: 9800 Vasvár, Táncsics Mihály u. 41.) **b e f o g a d j a .**

Határidő: értesítésre: 2015. szeptember 30.

Felelős: Tóth Balázs polgármester

**12./ Előterjesztés a Vasvár, Szentmihályfalvi u. 6. IV/2. szám alatti szociális jellegű önkormányzati lakás költségalapon meghatározott lakássá történő átminősítésére**

**Dr. Pataky Pál tanácsnok** elmondta, hogy a Humán Erőforrás Bizottság egyetértett a lakás átminősítésével.

**Tóth Balázs polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 7 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**157/2015.(IX.10.) számú képviselő-testületi határozat:**

Vasvár Város Önkormányzata Képviselő-testülete a Vasvár, Szentmihályfalvi u. 6. IV/2. szám alatti, vasvári 1210/8/A/16 hrsz-ú 1+2 félszobás, összkomfortos, 53 m2 alapterületű önkormányzati bérlakást költségalapú lakásként kívánja bérbe adni.

A költségalapon meghirdetett lakás bérleti díja 455,- Ft/m2 (24.115,- Ft/hó). A lakás után fizetendő óvadék összege 96.460,- Ft.

**Felelős: Tóth Balázs polgármester**

**Határidő: 2015. október 1.**

**13./ Előterjesztés a települési önkormányzatok 2015. évi szociális célú tüzelőanyag támogatásához kapcsolódó pályázati kiírásról**

**Tóth Balázs polgármester** kiemelte, az önkormányzat idén maximálisan 290 m3 szociális célú tűzifa vásárlására pályázhat, amihez 386.300,-Ft önrészt kell biztosítania. Ezen felül vállalni kell a tűzifa támogatásban részesülőkhöz való kiszállítás költségeit. Javasolta a határozati javaslat elfogadását, amit kérdés, hozzászólás nem lévén szavazásra tett fel.

Képviselő-testület a határozati javaslattal 7 igen szavazattal - ellenszavazat és tartózkodás nélkül - egyhangúlag egyetértett, majd meghozta a következő határozatot:

**158/2015.(IX.10.) számú képviselő-testületi határozat:**

**Vasvár Város Önkormányzata** Képviselő-testülete, a települési önkormányzatok 2015. évi szociális célú tüzelőanyag vásárlásához kapcsolódó kiegészítő támogatására vonatkozóan, a Belügyminiszter pályázati kiírása alapján, **szociális célú tüzelőanyag vásárlásához kapcsolódó kiegészítő támogatási igényt nyújt be.**

Vasvár Város Önkormányzata Képviselő-testülete **vállalja**, hogy a pályázati kiírás 5. c) pontja alapján, a települési önkormányzatok szociális célú tüzelőanyag vásárláshoz kapcsolódó kiegészítő támogatása mellett**, saját forrásként biztosít, kemény lombos fajtájú tűzifa vásárlásához 1000Ft/erdeim3 + ÁFA (ez bruttó 1270 Ft/erdeim3)** **önrészt.** Ez az összeg az igényelt 290 m3 fára jutó 5 156 200 Ft kiegészítő támogatás mellett, 368 300 Ft saját forrás. Ezenkívül Vasvár Város Önkormányzata Képviselő-testülete **vállalja a tűzifa szállításával kapcsolatos költségek megfizetését is**, a szociális célú tüzelőanyagban részesülőktől ellenszolgáltatást nem kér. A szociális rászorultság és a 2015. évi igénylés részletes feltételeit **szabályozza**, legkésőbb a tüzelőanyag megvásárlását követő 10. napon hatályba lépő **rendelettel**.

Vasvár Város Önkormányzata Képviselő-testülete nevében Tóth Balázs polgármester **nyilatkozik**, hogy:

|  |  |
| --- | --- |
| -          a pályázatban szereplő adatok megfelelnek a valóságnak, teljeskörűek, valósak és hitelesek, |  |
| -          köztartozással nem rendelkezik, |  |
| -          a saját forrás rendelkezésre áll, |  |
| -          megfelel az Áht. 50. §-ában meghatározott követelményeknek, |  |
| -          nem áll fenn harmadik személy irányába olyan kötelezettsége, amely a pályázat céljának megvalósulását meghiúsíthatja, |  |
| -          adólevonási joggal a szociális célú tüzelőanyag vásárlással kapcsolatosan nem rendelkezik. |  |

**Felelős:** Tóth Balázs polgármester

**Határidő:** az igénylés benyújtására 2015. szeptember 30.

**14./ Előterjesztés a 2015. évi helyi támogatás elosztására**

**A napirendi pontot a bizottság zárt ülés keretében tárgyalta, figyelemmel az Mötv. 46. § (2) bek. a) pontjára. A hozzászólások és döntések külön jegyzőkönyvben vannak rögzítve.**

**15./ Előterjesztés Vas Megye Önkormányzata által alapított kitüntetések adományozásához**

**A napirendi pontot a bizottság zárt ülés keretében tárgyalta, figyelemmel az Mötv. 46. § (2) bek. a) pontjára. A hozzászólások és döntések külön jegyzőkönyvben vannak rögzítve.**

**Válaszadás korábban elhangzott interpellációra:**

**Dr. Fabók Tibor** a 2015. június 25-i képviselő-testületi ülésen interpellált. Jelezte, hogy az Egészségház udvarában a csatorna fedlapok körüli rész megsüllyedt.

Az interpellációra adott válasz, melyet a Városfejlesztési és Műszaki Osztály készített, a jegyzőkönyvhöz csatolva.

**Varga Zoltán osztályvezető** az írásos választ kiegészítendő elmondta, hogy az ígért munka elvégzése megtörtént.

**Dr. Fabók Tibor képviselő** az interpellációra adott választ elfogadta.

Képviselő-testület az interpellációra adott választ 7 igen szavazattal - ellenszavazat és tartózkodás nélkül - egyhangúlag elfogadta.

**ÚJ INTERPELLÁCIÓK:**

**Gergye Rezső képviselő** javasolta a volt Magyar Király épülete tulajdonosának felszólítását az ingatlan külső képének (bedeszkázott ablakok) javítására.

Jelezte, hogy az Egészségház udvarán, befele menet bal oldalon van egy deszkákkal befedett rész, ami bármikor beszakadhat, balesetveszélyes.

Jelezte, hogy a szakközépiskolánál lévő buszmegálló épületének ablakait betörték ismételten.

Észrevételezte, hogy a Szentkút felé vezető úton egyre nagyobb gödrök vannak, esős időben nehéz a közlekedés.

Megkérdezte, hogy a Fő tér kövezetét és a templom mellett, az utat szegélyező „bábukat” meg lehet-e tisztítani.

Felvetette, hogy menekült ügyben nincs-e szükség lakossági tájékoztatásra.

**Tóth Balázs polgármester** válaszolt: A Szentkút felé vezető út helyreállítása még a napokban, a búcsú előtt megtörténik vörös kaviccsal.

A térköveket nem lehet tisztítani megítélése szerint.

Menekült ügyben véleménye szerint a lakosság tájékoztatására nincs szükség, egyéni ügy, ki hogyan viszonyul hozzá.

**Sejber Mihály alpolgármester** javasolta, hogy a Bartók Béla utcában a HP Magyarország Kft bejáratától az udvari bejáróig terjedő útszakaszra vonatkozóan kerüljön kihelyezésre „Megállni tilos!” tábla, figyelemmel a jelenlegi szabálytalan parkolásból adódó balesetveszélyes közlekedésre.

**Tóth Balázs polgármester** több tárgy nem lévén az ülést berekesztette.

K.m.e.

 TÓTH BALÁZS Dr. ÓDOR ILDIKÓ

 polgármester jegyző